Кремлдә эсендә планлаштырыу һәм төҙөү. Кремль эсендә урамдарҙы планлаштырыу төп юлдарҙың йүнәлеше менән билдәләнә: Спас ҡапҡаларынан  София соборына һәм Ильинский ҡапҡаларына тиклем,  Пятницкий ҡапҡаларынан  Пятницкий сиркәүенә тиклем, Благовещенский ҡапҡаларынан  Благовещенский сиркәүенә тиклем һәм артабан көнбайыш стенаға тиклем.  Төп магистралдәр араһында торлаҡ урамдар һәм юлдар төҙөлә. Кремлдең үҙәк майҙаны булып Собор майҙаны, хәҙер Кремль майҙаны була. Унда София соборы, архиерей палаталары һәм батша һарайы урынлаша. Золотуха йылғаһы яры барған  буйлап Көнсығыш стенаһы буйында, кремль эсендә дәүләт хеҙмәттәре урынлашҡан: йыйылыу өйө, дьяк бүлмәһе, соландар (воевода канцелярияһы); уның ҡаршыһында яҙыу өйө, унда майҙан подъячийҙары ултырышы булған. Ошонда уҡ ике өйҙән торған төрмә  урынлашҡан. Уларҙың арт яғында һигеҙ батша амбары торған, унда өйәҙ халҡынан һалым рәүешендә йыйылған иген һаҡланған.  Пятницкий ҡапҡаларынан көньяҡтараҡ тотош таш башня ҡаршыһында соландары менән өй урынлашҡан, унда енәйәт эшен тикшереүсе старосталар ултырыштары булған. Уның эргәһендә төрмә ихатаһы урынлашҡан.  Шунда уҡ ҡаҙна өйө урынлашҡан, унда финанс эштәрен башҡарғандар,  таможня йорто торған, унда батша  пошлиналары йыйылған. Пятницкий һәм Спас башнялары  араһында Сауҙа майҙаны урынлашҡан. Унда  1627 йылда ун бер сауҙа рәте, ә 1711 йылда инде егерме ике сауҙа рәте булған. Ҡалала бөтә рәттәр ҙә һыймаған, шуға күрә уларҙы Золотуха йылғаһы яры буйында төҙөй башлағандар. Рәттәр тауар төрөнә ҡарап аталған: ҡаласлы, перәникле, итле, тоҙло, балыҡлы, ҡыҡтартмалы, май шәмле, көршәкле, буҫтаулы, аҫтарлыҡлы һәм башҡалар. Һәр рәттә бер нисә  кибет булған. Май шәмлелә, мәҫәлән, 109 кибет булған.